****

**V I L J A N D I L I N N**

**LINNAVOLIKOGU**

**EELARVE- JA ARENGUKOMISJONI**

**KOOSOLEKU PROTOKOLL**

Viljandi 16. september 2021 nr 1-8/21/43

Algus kell 17.00, lõpp kell 18.14

**Koosolekut juhatas** Helmut Hallemaa

**Protokollis** Helena Tiivel

**Võtsid osa liikmed:** Peep Aru, Helmut Hallemaa, Rain Hüva, Kadi Jaanson, Ditmar Martinson, Innar Susi, Rein Suurkask, Malle Vahtra, Tonio Tamra

**Puudusid:** Harri Juhani Aaltonen, Jaak Allik, Margus Keerutaja

**Koosolekul viibisid:** rahandusameti juhataja Marika Aaso,abilinnapea Jane Koitlepp, abilinnapea Kalvi Märtin, peaarhitekt-arhitektuuriameti juhataja Olav Remmelkoor

Koosolek toimus füüsiliselt raekojas ja elektrooniliselt Microsoft Teamsi vahendusel.

Kinnitati järgnev päevakord.

**PÄEVAKORD:**

1. Viljandi linna 2021. a II lisaeelarve kinnitamine (2021/376)

2. Kinnistu Riia mnt 1 detailplaneeringu algatamine (2021/375)

3. Nõusoleku andmine riigihanke korraldamiseks korraldatud jäätmeveo teenuse osutaja leidmiseks ja linnavara tasuta kasutamiseks (2021/378)

**PÄEVAKORRAPUNKT NR 1**

**Viljandi linna 2021. a II lisaeelarve kinnitamine (2021/376)**

**KUULATI:**

M. Aaso andis ülevaate eelnõust, mille eesmärk on kinnitada Viljandi linna 2021. aasta II lisaeelarve kogumahuga 340 149 eurot.

Koosoleku juhataja pani eelnõu hääletusele.

**Hääletati:**

7 poolt, vastu ja erapooletuid ei olnud. 1 ei hääletanud.

**OTSUSTATI:**

Toetada eelnõu „Viljandi linna 2021. a II lisaeelarve kinnitamine (2021/376)“.

**PÄEVAKORRAPUNKT NR 2**

**Kinnistu Riia mnt 1 detailplaneeringu algatamine (2021/375)**

**KUULATI:**

K. Märtin andis ülevaate eelnõust, mille eesmärk on algatada kinnistu Riia mnt 1 detailplaneering.

Koosolekuga liitus I. Susi.

O. Remmelkoor – tegu on olnud pika protsessiga. Arendaja oli kohe nõus tegema eskiisi ja ühtlasi ka keskkonnamõju hinnangu. Täpsustamist vajab kindlasti liiklus. Liiklusskeem on tehtud esialgse eskiisina, aga kui see täpsustub, siis vajab täiendavat arutelu.

**Sõnavõtud:**

H. Hallemaa, D. Martinson

**Ettepanek:**

D. Martinson ja H. Hallemaa – lisada punkti 3.3. juurde sõna „soovituslikult“, et lause oleks sõnastatud järgmiselt: „.Hoone põhimaht paigutada Riia mnt tänavaruumi ääristavana soovituslikult välja kujunenud ehitusjoonele“.

Koosoleku juhataja küsis, kas keegi nõuab ettepaneku hääletust. Keegi hääletust ei nõudnud.

Koosoleku juhataja pani eelnõu koos muudatusega hääletusele.

**Hääletati:**

9 poolt, vastu ja erapooletuid ei olnud.

**OTSUSTATI:**

1. Toetada eelnõu „Kinnistu Riia mnt 1 detailplaneeringu algatamine (2021/375)“.
2. Lisada punkti 3.3. juurde sõna „soovituslikult“, et lause oleks sõnastatud järgmiselt: „.Hoone põhimaht paigutada Riia mnt tänavaruumi ääristavana soovituslikult välja kujunenud ehitusjoonele“.

**PÄEVAKORRAPUNKT NR 3**

**Nõusoleku andmine riigihanke korraldamiseks korraldatud jäätmeveo teenuse osutaja leidmiseks ja linnavara tasuta kasutamiseks (2021/378)**

**KUULATI:**

K. Märtin andis ülevaate eelnõust, mille eesmärk on taotleda volikogult nõusolekut korraldada riigihange eesmärgiga sõlmida korraldatud jäätmeveo teenuse kontsessioonleping ja jäätmejaama käitamise leping. Olemasolev leping lõpeb 31.03.2022. Sõlmitava lepingu alusel hakkab riigihankes eduka pakkumuse esitanud ja jäätmete käitlemiseks luba omav pakkuja korraldama Viljandi linnas jäätmeveo teenuse osutamist, s.t jäätmete kogumist ja vedu perioodil 01.04.2022 kuni 31.03.2025, võimalusega pikendada lepingut veel kaheks aastaks. Olemasolev leping lõpeb 31.03.2022.

**Sõnavõtud:**

D. Martinson, I. Susi, R. Hüva, M. Vahtra, H. Hallemaa

**Ettepanekud:**

M. Vahtra – kinnistu number on vale ja leian, et aadress võiks samuti seal juures olla. Palun see ära parandada.

Komisjon teeb linnavalitsusele ettepaneku teha enne riigihanke väljakuulutamist kodanikele infopäev.

Koosoleku juhataja küsis, kas keegi nõuab ettepaneku teha infopäev hääletamist. Keegi hääletust ei nõudnud.

M. Vahtra- teha eraldi hanked jäätmeveo teenusele ja jäätmejaamale koos käitlusega.

Koosoleku juhataja pani M. Vahtra ettepaneku hääletusele.

**Hääletati:**

1 poolt, 4 vastu, 3 erapooletut.

Ettepanek ei leidnud toetust.

Koosoleku juhataja pani eelnõu hääletusele.

**Hääletati:**

7 poolt, vastu ja erapooletuid ei olnud. 2 ei hääletanud.

**OTSUSTATI:**

1. Toetada eelnõu „Nõusoleku andmine riigihanke korraldamiseks korraldatud jäätmeveo teenuse osutaja leidmiseks ja linnavara tasuta kasutamiseks (2021/378)“.
2. Parandada otsuses kinnistu number ning lisada aadress.
3. Komisjon soovitab linnavalitsusel korraldada enne hanke välja kuulutamist infopäev.

(allkirjastatud digitaalselt) (allkirjastatud digitaalselt)

Helmut Hallemaa Helena Tiivel

koosoleku juhataja protokollija